Document ID: /roh_data/filtered/fineweb-2-filterrobots_roh.jsonl.gz/53994

L'Uniun democratica federala UDF ha rimnà almain 23'000 suttascripziuns per ina petiziun «Na a la dictatura da la WHO». Quai scriva la partida en ina communicaziun. Mardi suentermezdi vul ella surdar la petiziun a la chanzlia federala. La petiziun sa drizza al Cussegl federal. Quel duai, sco la petiziun pretenda, betg suttascriver in contract cun l'organisaziun mundiala da sanadad WHO.
Il contract restrenschia tenor l'UDF il temp per reagir sin midadas da reglas da la WHO. Da nov duai quai temp esser limità sin 10 mais, enstagl da 18 mais sco fin uss. La midada fetschia nunpussaivel ina participaziun dal suveran e dals stans al process.